Public procurement notice: Contract Notice
Published: 2018-04-14
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 71248000 | 71322000: Civil engineering design services | 71323100 | 71520000: Construction supervision services | 79418000
Submission deadline: 2018-05-21
EU fund: ESF

Technical requirements: BE-Bruxelles: Renoveringsprojekt vedrørende transmission og forsyning i Lusaka (LTDRP) — lavspændingsforsyningsnet: Tekniske revisionstjenester
Formålet med denne kontrakt er at levere tekniske revisionstjenester og sikring til regeringen i Republikken Zambia og Den Europæiske Union (ordregivende myndighed) af, at renoveringsprojektet vedrørende transmission og forsyning i Lusaka (LTDRP) — projektet om lavspændingsforsyningsnet er blevet gennemført i henhold til de fastsatte kontraktmæssige og tekniske specifikationskrav.
Den foreslåede tjenesteydelseskontrakt vil også dække verificering af det aktuelle antal nye forbindelser, der leveres i målområderne, og overvågning af de socioøkonomiske grundlæggende data. Projektet LTDRP — lavspændingsforsyningsnet omfatter renovering, udvidelse og styrkelse af lavspændingsforsyningsnettet med henblik på at forbedre serviceringen af eksisterende kunder, og kommer til at omfatte mindst 63 000 nye individuelle forbindelser til husholdninger, offentlige institutioner og valgbare mikrovirksomheder og små virksomheder i Lusakas by- og udkantsområder med lav indkomst og høj befolkningstæthed.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering op til det anslåede beløb på cirka 1 800 000,00 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i udbuddet er åben på lige vilkår for fysiske og juridiske personer, der deltager enten individuelt eller i en sammenslutning — et konsortium — af tilbudsgivere, der er etableret i en medlemsstat i Den Europæiske Union, AVS-stater eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se også punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges udtræden af EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.
Deltagelse af en ikke valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke valgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG — 2.4.3.). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring vedlagt standardansøgningsskemaet om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.
1) Ansøgerens økonomiske og finansielle kapacitet (baseret på punkt 3 i ansøgningsskemaet). Hvis ansøgeren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.